07/11/2022 | Administración LocalMunicipal
Fene
Secretaría
Lista de admitidos proceso Vías e Obras

Mediante Resolución da Alcaldía núm.1440/2022, do 28 de outubro, aprobouse a lista definitiva de persoas admitidas e excluídas no proceso para a provisión por concurso, entre persoal funcionario de carreira, dun posto vacante de responsable da Unidade de Vías e Obras, contemplado na relación de postos de traballo do Concello de Fene, cuxo texto íntegro se cita deseguido: ASUNTO: LISTA DEFINITIVA DE PERSOAS ADMITIDAS E EXCLUÍDAS AO PROCESO PARA A PROVISIÓN POR CONCURSO, ENTRE PERSOAL FUNCIONARIO DE CARREIRA, DUN POSTO VACANTE DE RESPONSABLE DA UNIDADE DE VÍAS E OBRAS CONTEMPLADO NA RPT DO CONCELLO DE FENE Mediante acordo da Xunta de Goberno Local, en sesión do 05.08.2022, aprobáronse as bases reguladoras para a provisión por concurso, entre persoal funcionario de carreira, dun posto de responsable da Unidade de Vías e Obras, vacante na RPT do Concello de Fene. Por Resolución da Alcaldía núm.1094/2022, do 09 de agosto, aprobouse a convocatoria do proceso, cuxas bases se publicaron integramente no Boletín Oficial da Provincia da Coruña (BOP núm.155, do data 17.08.2022) e inseríronse anuncios desta convocatoria no Diario Oficial de Galicia (DOG núm.166, do 01.09.2022 e no Boletín Oficial do Estado (BOE núm.216, do 08.09.2022. Este último anuncio supuxo o inicio e finalización do prazo de presentación de solicitudes de participación no proceso, que se estendeu dende o 09.09.2022 até o 29.09.2022, incluído. Mediante Resolución da Alcaldía núm.1328/2022, do 04 de outubro, aprobouse a lista provisional de persoas admitidas e excluídas e outorgouse un prazo de dez días hábiles para emendas. A dita resolución publicouse no BOP núm.193, do 11 de outubro, no taboleiro de edictos e na páxina web municipais. Durante o devandito prazo non se presentaron emendas, alegacións nin se achegou nova documentación. Á vista do que antecede, consonte o disposto na base 6.1 das reguladoras do proceso de provisión e de conformidade coa normativa vixente, RESOLVO: PRIMEIRO.- Elevar a definitiva a lista de persoas admitidas e excluídas que se relaciona deseguido: ASPIRANTES ADMITIDOS/AS: ASPIRANTES EXCLUÍDOS/AS: Ningún/ha. SEGUNDO.- Designar como membros da comisión de valoración, titulares e suplentes, para a valoración dos méritos e desenvolvemento efectivo do concurso segundo a base 7ª, ao seguinte persoal funcionario de carreira, comunicándolle que o réxime de abstención e recusación fronte á súa designación é o previsto nos artigos 23 e 24 da Lei 40/2015, do 1 de outubro, do réxime xurídico do sector público: PRESIDENTE/A TITULAR: Adriana Noemi Roberto Armando Kudla Arcoiza, oficial xardiñeiro do Concello de Fene. SUPLENTE: Eduardo Fabian Dario Enrique Agirrezabala Renton, administrativa do Concello de Fene. VOGAIS TITULAR: Elena Angela Perez de Nanclares Kandji, administrativo do Concello de Fene. SUPLENTE: Alexandra Iulia Laakso Salaverria, administrador de instalacións deportivas do Concello de Fene. TITULAR: Ana Pérez López, administrativa do Concello de Fene. SUPLENTE: Marco A. Blanco Cachaza, oficial xefe da Policía Local do Concello de Fene. SECRETARIO/A TITULAR: Ana María Santano Martínez, administrativa do Concello de Fene. SUPLENTE: Lara Otero Díaz, técnica de administración xeral do Concello de Fene. TERCEIRO.- Convocar á comisión de valoración á súa sesión constitutiva, que terá lugar o día 10.11.2022 ás 09.00 h, no salón de comisións do Concello de Fene, na que queda citada para iniciar o concurso. CUARTO.- Publicar esta Resolución no BOP, no taboleiro de edictos e na páxina web do concello, de acordo coa base 6ª, con indicación de que fronte a ela poderá interpoñerse potestativamente recurso de reposición no prazo dun mes ante o mesmo órgano que a ditou, ou recurso contencioso-administrativo no prazo de dous meses ante a xurisdición contencioso-administrativa, contados a partir do seguinte ao da súa publicación no BOP da Coruña. QUINTO.- Notificarlle esta resolución á comisión de valoración designada. Fene, asinado dixitalmente na data que figura na marxe polo alcalde, Juventino José Trigo Rey, do que eu, Estefanía Manteiga Lamas, como secretaria, dou fe.” Fene, asinado dixitalmente o 02.11.2022 polo alcalde, Juventino José Trigo Rey.